[pic] | EUROOPA ÜHENDUSTE KOMISJON |

Brüssel 6.12.2006

KOM(2006) 797 lõplik

2004/055 (COD)

KOMISJONI ARVAMUS mis on esitatud EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta, mis käsitlevad nõukogu ühist seisukohta seoses ettepanekuga võtta vastu

EUROOPA PARLAMENDI JA NÕUKOGU MÄÄRUS millega luuakse Euroopa maksekorraldusmenetlus

JA MILLEGA MUUDETAKSE KOMISJONI ETTEPANEKUTEÜ asutamislepingu artikli 250 lõike 2 alusel

2004/055 (COD)

KOMISJONI ARVAMUS mis on esitatud EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta, mis käsitlevad nõukogu ühist seisukohta seoses ettepanekuga võtta vastu

EUROOPA PARLAMENDI JA NÕUKOGU MÄÄRUS millega luuakse Euroopa maksekorraldusmenetlus

1. SISSEJUHATUS

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel esitatud muudatuste kohta. Komisjon esitab allpool oma arvamuse parlamendi kahe muudatuse kohta.

2. Taust

19. märtsil 2004 võttis komisjon vastu ettepaneku Euroopa Parlamendi ja nõukogu määruse kohta, millega luuakse Euroopa maksekorraldusmenetlus.[1] Ettepanek edastati parlamendile ja nõukogule 19. märtsil 2004. Euroopa Majandus- ja Sotsiaalkomitee esitas ettepaneku kohta oma arvamuse 9. veebruaril 2005.[2] Euroopa Parlament esitas kõnealuse ettepaneku oma õiguskomisjonile (vastutab raporti eest) ja kodanikuvabaduste, justiits- ja siseasjade komisjonile (arvamuse saamiseks). Kodanikuvabaduste, justiits- ja siseasjade komisjon võttis oma arvamuse vastu 13. juunil 2005. Õiguskomisjon võttis oma raporti vastu 14. juulil 2005. Euroopa Parlament võttis arvamuse vastu esimesel lugemisel, mis toimus täisistungjärgul 13. detsembril 2005. Nõukogu võttis ühise seisukoha vastu 30. juunil 2006. Komisjon võttis vastu teatise nõukogu ühise seisukoha kohta 4. juulil 2007.[3] Euroopa Parlament võttis vastu oma arvamuse teisel lugemisel 25. oktoobril 2006.[4] Kõnealuse arvamuse eesmärk on teha määruse eelnõusse kaks muudatust.

3. Ettepaneku eesmärk

Tasumata ja vaidlustamata võlgade kiire sissenõudmine on ülisuure tähtsusega Euroopa Liidu majandustegevuses osalejate ja siseturu tõrgeteta toimimise jaoks. Õigusraamistik, mis ei taga võlausaldajale vaidlustamata nõuete kiiret lahendamist, võib teataval määral põhjustada pahatahtlike võlgnike karistamatuse ja seega ajendada neid makseid omakasu eesmärgil teadlikult sooritamata jätma. Maksete hilinemine on peamine maksejõuetuse põhjus, ohustades ettevõtete ellujäämist, eriti väikeste ja keskmise suurusega ettevõtete puhul, ja põhjustades paljude töökohtade kaotamise.

Vajadus osaleda isegi vaidlustamata võlgade sissenõudmiseks aeganõudvas, tülikas ja kulukas kohtumenetluses suurendab paratamatult eelnimetatud tegurite kahjulikku mõju majandusele. Kõnealuse olukorra lahendamine on liikmesriikide kohtusüsteemidele keerukas ülesanne. Tekkinud on vajadus eristada tõelist vaidlust tekitavad asjad juba võimalikult varajases menetluse etapis nendest, mille puhul tegelik õigusvaidlus puudub. Selline eristamine on vajalik, kuigi mitte piisav tingimus kohtute valduses olevate piiratud ressursside tõhusaks kasutamiseks. See võimaldab kohtutel keskenduda vastuolulistele kohtuvaidlustele ja langetada otsus mõistliku aja jooksul. Soovitud tulemus on võimalik saavutada siiski ainult vaidlustamata nõuete kiire ja tõhusa menetluse korral.

Ettepaneku eesmärk on kehtestada Euroopa Liidus ühtne kiire ja tõhus vaidlustamata rahaliste nõuete sissenõudmise mehhanism.

4. Komisjoni arvamus Euroopa Parlamendi muudatuste kohta

4.1. Muudatused, millega komisjoni nõustub

- Komisjon on nõus Euroopa Parlamendi tehtud muudatusettepanekuga tüüpvormis A, mille kohaselt keeltega seotud hoiatused tuleb tõsta suunistest vormi ülemisse serva.

- Komisjon on nõus ka Euroopa Parlamendi tehtud muudatusega artiklis 31, mis käsitleb rakendusvolituste kasutamise korda ja milles sätestatakse uue kontrolliga regulatiivmenetluse kohaldamine vastavalt nõukogu 22. juuli 2006. aasta otsusele nr 2006/512, millega muudetakse otsust 1999/468.

5. Kokkuvõte

EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool esitatule.

[1] KOM(2004) 173 lõplik, 19.3.2004 ja KOM(2004) 173 lõplik/3, 25.5.2004.

[2] EMSK/2005/133, ELT C 221, 8.9.2005, lk 77.

[3] KOM(2006) 374 lõplik, 7. juuli 2006.

[4] P6_TA(2006)0440.